_:n9fe4efde85d74baba117974d9273f89fxb0
<http://schema.org/description>
"Syrah-druer fra fem forskellige vinmarker på sydvestvendte skråninger i Hilltops-distriktet i New South Wales indgår i denne Nordrhône-inspirerede shiraz-vin. Vinifikationen foregår i åbne tanke og efterfølgende på store egefade. Vinen lagres herefter i 11 måneder på en kombination af franske barriques og større fade, hvoraf 15 pct. er nye og resten 2-5 år gamle, efterfulgt af yderligere 3 måneder på flaske, inden den frigives. Resultatet er en sprød, let fyldig til fyldig rødvin, som stilmæssigt er væsentlig køligere og mere ”Rhône-agtig” end de shiraz-vine, vi kender fra Barossa og McLaren Vale. Udtrykket er præget af røde og mørke bær, primært kirsebær og hindbær, med indslag af solbær, peber og andre krydderier."
<https://www.theis-vine.dk/products/hilltop-shiraz-clonakilla>